Stadion Parken

Parken je nogometni stadion u Kopenhagenu, Danska, u četvrti Østerbro. Domaći je teren danskog prvoligaša FC Kopenhagena te prvi izbor nogometne reprezentacije Danske. Ima 38.065 sjedećih mjesta. Historija Københavns Idrætspark (bosanski: Kopenhagenski sportski park) otvoren je 25. maja 1911. Tog dana ekipa sastavljena od lokalnih klubova B 93 i KB ugostila je engleski Sheffield Wednesday FC Englezi su slavili s 3:2. Tri godine kasnije, 5. juna 1914, reprezentacija Danske dočekala je Englesku pred rekordnih 18.500 gledalaca, slaveći pobjedu od 3:0. Parken Posljednja utakmica odigrana na starom stadionu bila je ona protiv Jugoslavije u novembru 1990, kada su za pobjedu bivše države golove postigli Mehmed Baždarević i Robert Jarni. Od novembra 1990. do septembra 1992. građeno je jedno sasvim novo izdanje stadiona, koji je potom nazvan Parken. Radove je finansirala firma Baltica Finans, koja je zauzvrat tražila garanciju od Nogometnog saveza Danske da će se sve utakmice u prvih 15 godina nakon otvaranja igrati na ovom stadionu. Međutim, već 1998. Baltica Finans prodaje stadion FC Kopenhagenu, koji je sada vlasnik stadiona, a zajedno s firmom Parken Sport & Entertainment, i susjednih poslovnih objekata. U jesen 1993. UEFA je uvrstila Parken među stadione sa četiri zvjezdice, što znači da ispunjava sve kriterije za održavanje finala Evropske lige. Parken nije u opciji za održavanje finalnih utakmica Lige prvaka jer su po UEFA-inom pravilniku one rezervirane za stadione s kapacitetom većim od 50.000 mjesta. Izabrane utakmice Liga prvaka FC Kopenhagen odigrao je sedam utakmica u Ligi prvaka na Parkenu: FC Kopenhagen – SL Benfica FC Kopenhagen – Manchester United FC Kopenhagen – Celtic FC Kopenhagen – Rubin Kazanj FC Kopenhagen – FC Barcelona FC Kopenhagen – Panathinaikos FC Kopenhagen – Chelsea (osmina finala) Eurosong 2001. Kako je danski duo Braća Olsen pobijedio na Eurosongu u Stockholmu 2000, Kopenhagen je trebao biti domaćin Eurosonga sljedeće godine. Danska državna televizija suočila se s finansijskim problemima, kao i s problemom pronalaženja adekvatne dvorane za održavanje ovog spektakla. Danci su rješenje vidjeli u stadionu Parken: na stadion je postavljen pokretni krov, tako da su se i ovaj i mnogi budući aranžmani mogli održavati u zatvorenome. Izgradnja je završena u planiranom roku, tako da je Eurosong 2001. moglo pratiti rekordnih 38.000 gledalaca. Koncerti Na Parkenu su održani brojni rok koncerti i muzičke predstave: Reference Vanjski linkovi Zvanični sajt